kardosdrur/scandi-wiki huggingface dataset:
Professional Golfers Association

Professional Golfers' Association, (med eller uden apostrof), er den sædvanlige betegnelse for en professionel forening i mænds golf. Det er ofte forkortet PGA. Der er flere PGA'er i verden, herunder:

 Professional Golfers' Association (Storbritannien og Irland)
 Professional Golfers' Association of America

De organisationer, som driver verdens to førende professionelle golf-rundtture har initialerne PGA i deres navne, men de er nu uafhængig af de Professional Golfers' Associationer, som har oprettet dem: 

 PGA Tour (der styrer PGA Tour, Web.com Tour, Champions Tour, PGA Tour Canada, PGA Tour Latinoamérica, og PGA Tour Kina)
 PGA European Tour (der styrer European Tour, Challenge Tour og European Senior Tour)

Kvindernes tilsvarende begreb er Ladies Professional Golf Association, almindeligvis forkortet til LPGA. Den amerikanske organisation kaldes LPGA. Andre kvindeorganisationer har territoriale betegnelser i deres navne, som LPGA Japan eller LPGA Korea. 

Oprindeligt var PGA'er de centrale organer i alle former for professionel golf i deres territorium, men nu er nogle af dem, herunder i USA, Storbritannien og Irland fokuseret på majoriteten af professionelle golfspillere, der arbejder i klubberne eller som trænere/undervisere, i modsætning til at være turneringsspiller.
Golf
Internationale sportsorganisationer
Folkets Selvstyre (1926-1928)

Folkets Selvstyre, grundlagt 1926, var et dansk dagblad, der blev udgivet seks gange om ugen, frem til 1928.
Redaktionen bestod af Cornelius Petersen og var ejet og udgivet af A/S Bondens Selvstyre & red.. Frem til marts 1928 var Bondens Selvstyre tillæg til avisen hver søndag.

Historie 
Sønderjyske landmænd var særligt ramt af kronedepressionen, hvorfor de i ret stort tal sluttede op om Selvstyrebevægelsen. Den økonomiske krise førte til, at Cornelius Petersen oprettede protestbevægelsen Bondens Selvstyre. I tilknytning til bevægelsen opstod det sønderjyske Bondeværnet. Man udgav Folkets Selvstyre, hvor Cornelius Petersen havde rig mulighed for at agitere sine synspunkter.

Navnevarianter 
 Folkets Selvstyre (1926-1928)

Referencer 

 De Danske Aviser
 Dengang.dk

Eksterne henvisninger 
 Digitaliserede udgaver af Folkets Selvstyre i Mediestream
 Folkets Selvstyre i opslagsværket "De Danske Aviser"

Aviser fra Danmark
Etableret i 1926
Heading Out to the Highway

"Heading Out to the Highway" er en sang af det engelsk heavy metalband Judas Priest. Den udkom med på albummet Point of Entry i 1981 og blev efterfølgende udgivet som single senere samme år.

Eksterne henvisninger 
 

Judas Priest
Metalsange
Singler fra 1981
Sange fra 1981
Phineas Gage

Phineas P. Gage (født 9. juli 1823, død 21. maj 1860) var en amerikansk jernbanearbejder, der overlevede en alvorlig ulykke.

Baggrund 

Den 13. september 1848 i Vermont i USA arbejdede Phineas Gage med at fjerne klipper og sten, så der kunne blive lagt spor til jernbanen. Når man på den tid skulle fjerne en klippe, borede man et hul og så brugte man en lang jernstang, til at presse sprængstof godt ned, så man kunne sprænge klippen væk. Det der skete den dag, var at Phineas Gage var i fuld gang med presse sprængstoffet  med jernstangen, men på et tidspunkt, skrabede stangen mod klippen så den udløste en gnist, så sprængstoffet sprang i luften. Den 1 meter lange jernstang blev skudt lige op under Phineas Gages venstre øje og den fortsatte ind gennem hans kranium og landede tredive meter ude på den anden side. Phineas Gage lå livløs på jorden i ca to minutter, før han blev hjulpet op på en oksekærre, og  blev kørt ind til det nærmeste hospital. Her blev han behandlet  og levede i tolv år der efter. Ulykken betød dog, at han mistede synet på det ene øje, samtidig med at han ændrede sin personlighed. Skaden på hans hjerne gjorde, at han begyndte at bande meget, kom med dumme kommentarer og var meget stresset.

I 1860 døde Phineas Gage, og syv år senere blev hans kranium og jernstangen, som han var blevet begravet sammen med, gravet op, og de er nu udstillet på Warren Anatomical Museum i USA.

Kilder og henvisninger 

Personer fra USA
Hjerneskader
London Calling (sang)

"London Calling" er en sang af det britiske punk-rock band The Clash. Sangen blev udsendt på single fra bandets dobbeltalbum fra 1979 London Calling. Sangens apokalyptiske, politisk ladede rant præsenterer bandets post-punk-lyd med elektriske guitarer og forsangeren Joe Strummers stemme.

Sangskrivning og indspilning 
"London Calling" er skrevet af de to medlemmer af THe Clash Joe Strummer og Mick Jones. Titlen henviser til BBC World Services indledning af sine programmer: "This is London calling ...", der blev brugt under 2. verdenskrig, særlig i udsendelser rettet mod de besatte lande.

Teksten afspejler den bekymring Strummer havde om verdens tilstand med referencer til ulykken på Three Mile Island, der var indtruffet kort forinden i 1979, politibrutallitet og bandets desperation over, at den første punkbølge var ovre i England. 

Sangen fader ud med et morsesignal, der sender bogstaverne S-O-S. 

"London Calling" blev indspillet i Wessex Studios i Highbury i det nordlige London.

Medvirkende

"London Calling" 
 Joe Strummer – sang, rytmeguitar
 Mick Jones – kor, leadguitar
 Paul Simonon – kor, el-bas
 Topper Headon – trommer

"Armagideon Time" (B-siden) 
 Joe Strummer – sang, piano
 Mick Jones – guitar, mundharpe, lydeffekter
 Paul Simonon – el-bas
 Topper Headon – trommer
 Mickey Gallagher – orgel

Salg og kritikernes modtagelse 
"London Calling" var den eneste single fra albummet og singlen nåede nr. 11 på den britiske singlehitliste i december 1979, og var bandets højeste hitlisteplacering, indtil "Should I Stay or Should I Go" nåede førstepladsen ti år senere. Sangen kom ikke på de amerikanske hitlister, da den i USA blev udgivet som B-side til "Train in Vain", der nåede nr. 23 på pop-hitlisten. "London Calling" var den første single fra bandet, der nåede hitlisterne udenfor Storbritannien, og den nåede top 40 i Australien. 

Den kommercielle succes blev hjuæpet på vej af en musikvideo, hvor bandet spiller sangen på en båd på Themsen en regnfuld nat i begyndelsen af december 1979.

Som årene er gået, er "London Calling" af mange kritikere anset som bandets bedste udgivelse. Rolling Stone placerede i 2004 sangen som nr. 15 på bladets liste 500 Greatest Songs of All Time, hvilket var bandets højest palcerede sang på listen og den højest placerede punksang. VH1 medtog sangen som nr. 42 på listen over de 100 bedste sange fra 1980'erne (selvom sangen blev udgivet i 1979). Sangen er tillige medtaget på Rock and Roll Hall of Fames "The Songs That Shaped Rock and Roll", og “London Calling” blev af The Independent i 2019 kåret til den bedste single fra 1979.

Hitlisteplaceringer

Kilder

Referencer 

Singler fra 1979
The Clash
Round robin

Round robin er en konkurrenceform, hvor alle deltagere møder alle andre deltagere i interne kampe i en turnering.

Turneringformen forekommer både i holdidrætter/spil og i individuelle turneringer og anses for den mest retfærdige turneringform.

Dersom alle holdene møder hinanden to gange (for eksepel på hjemmebane og udebane), kaldes turneringformen for dobbelt round robin. Denne turneringform er normal i holdidrætter, hvor der er oprettet ligaer (divisioner).

Eksterne henvisninger 
 

Engelske vendinger
Sportsterminologi
Tekniske Universitet Federico Santa Maria

Tekniske Universitetet Federico Santa María () (UTFSM) (eller simpelthen Santa Maria Universitet) er et chilensk universitet, der blev grundlagt i 1926 i Valparaíso, Chile.

Det er et af de mest prestigefyldte ingeniøruniversiteter i landet og Latinamerika, og lægger særlig vægt på grundvidenskab, ingeniørfag og tekniske områder  med en nyere vækst i økonomi og erhvervsvidenskab . Universitetet har campus i Chile i Valparaiso, Viña del Mar, Santiago, Concepción og Rancagua samt en international campus i Guayaquil, Ecuador. Federico Santa María Tekniske Universitet er alma mater af flere fremtrædende forretningsmænd, ingeniører og chilenske forskere. Dens elever og alumner er kendt som "Sansanos" .

UTFSM var det første chilenske universitet for at give en doktorgrad i ingeniørvirksomhed i 1962 og den første højere uddannelsesinstitution i Latinamerika for at give denne grad. [8] UTFSM universitetsradio er den ældste campusradio i Latinamerika  The UTFSM university radio is the oldest campus radio in Latin America.

Universitetsadgangen er meget konkurrencedygtig, og det er kendt for sine strenge studiekrav, krævende studieprogram og for at være det eneste tekniske universitet i Chile for at kræve fysisk træning som en obligatorisk del af studieordningen på sine Valparaiso og Santiago Campuses. For årene 2011-2016 har UTFSM en bachelorretention på 81,0% i det første studieår og en 66,4% i andet år . Mindre end 1% af sine studerende er internationale, og de fleste af de tilgængelige kurser er givet på spansk.

UTFSM er historisk set opfattet som en af de mest prestigefyldte ingeniørskoler i landet, og for nylig er det blevet fremlagt blandt de øverste universiteter i Chile og Sydamerika med udseendet af nationale og internationale placeringer . Det er rangeret 1. i Chile og 2. i Sydamerika af The Times Higher Education World University Rankings 2014-2015 .

Gradueringsdagen afholdes den 20. december hvert år, da den erindrer årsdagen for grundlæggerens Federico Santa Maria Carreras død den 20. december 1925.

Referencer 

Universiteter i Chile
Museumsgården (Møn)

Museumsgården (tidligere Høvangsgården og Skuldebjerggård, i folkmunde Hans Hansens gård) er et frilandsmuseum i Keldbylille sydøst for Stege på Møn, der er indrettet i en bondegård fra omkring år 1800. Museet indeholder bl.a. bondestuer, køkken, stalde, vogne og landbrugsredskaber.

Historie 
Gården blev opført på sin nuværende placering uden for Keldbylille i 1800 af gårdmanden Poul Bendsen. Gården er en typisk udflyttergård, hvor man har flyttet bygningen fra landsbyen ud til markerne under landboreformerne. Efter Bendsens død blev hans kone gift med Hans Hansen, der overtog gården i 1819 og drev den i mange år i første halvdel af 1800-tallet. Han døde i 1852.

Hansens barnebarn, der også hed Hans Hansen, overtog gården i 1913, og han drev landbrug med en af de første traktorer i området. Denne Hansen var historisk interesseret, og han testamenterede møblerne på gården til Nationalmuseet ved sin død i 1964. Dette resulterede i, at også gården blev bevaret. Gården blev åbnet for offentligheden som museum i 1968. Nationalmuseet overdrog Museumsgården til Møns Kommune i 1990.

I 2001 blev gården fredet.

Beskrivelse 
Gården er en firlænget hvidkalket bygning i bindingsværk med stråtag.

De fire længer består af stuehus i sydlængen, bryggers, vognport og hønsehus i vestlængen, kostald i nordlængen og hestestald i øst længen.

Der er anlagt en have på omkring 3 tønder land i 1900-tallet.

Referencer 

Møn
Museer i Region Sjælland
Frilandsmuseer i Danmark
Museer etableret i 1968
Maj Wismann

Maj Wismann (født 26. november 1977) er en dansk sexolog og parterapeut, som siden 2006 haft egen praksis i Nyborg. Hun har desuden en fast klumme om sex og samliv i B.T. og har skrevet artikler om parforhold til bl.a. The Huffington Post, The Gottman Institute samt Tiny Buddha. Hun har også medvirket i en række tv- og radioprogrammer.

Hun forfatter til bogen "Kærlige råd fra en ven" samt bogen "Men Hvorfor - fortællinger fra de utro og fakta om utroskab".

Uddannelse og baggrund 
Maj Wismann er oprindeligt uddannet som folkeskolelærer og blev uddannet som sexologisk rådgiver fra Sexologisk Akademi i København 2006. Siden har hun tilføjet øvrige kurser og uddannelser, herunder bl.a. uddannelsen til klinisk sexolog i 2015, til Parterapeut hos Joan Ørting i 2008 samt til certificeret Metakognitiv Terapeut (Level 1) fra MCT-instituttet i 2017.

Maj Wismann var med til at starte den nu ophørte Dansk Sexolog Forening. Hun er uddannelsesleder på Den Terapeutiske Grunduddannelse.

Karriere 
Hun har medvirket i tv-programmet Bonde søger brud, og haft talkshowet Det handler om kærlighed på TV 2/Fyn samt deltaget i en række radioprogrammer.

I 2012 lancerede hun sin amerikanske hjemmeside.

Privatliv 
Maj Wismann er født i 1977 og bor ved Nyborg på Fyn, hvor hun også har sin klinik. Hun er gift med flymekanikeren Mads Bruun, og har i alt tre børn.

Referencer

Eksterne henvisninger 
 https://majwismann.dk

Debattører fra Danmark
Sexologer
Nagoya Grampus

(名古屋グランパス, Nagoya Guranpasu) (officielt kendt som  (名古屋グランパスエイト, Nagoya Guranpasu Eito)) er en japansk fodboldklub, der spiller i J1 League, efter oprykningen fra J2 League i 2017. Klubben er baseret i Nagoya, Aichi Prefecture og blev grundlagt som virksomhedshold af Toyota Motor Corp. i 1939. Klubben har hjemmebane både på Mizuho Athletic Stadion (kapacitet 27,000 og J. Leagues ældste stadion) og det meget større Toyota Stadium (kapacitet 45,000).

Holdet havde sin mest succesfulde sæson op til 1995, hvor det blev styret af Arsène Wenger, som er kendt for sine bedrifter for Arsenal. De vandt Emperor's Cup, og sluttede på andenpladsen i J. League med Dragan Stojković og Gary Lineker på holdet. 1995-succesen blev overskygget den 20. november 2010, da klubben vandt sit første J. League trofæ, under ledelse af Stojković.

Holdets navn stammer fra de to mest fremtrædende symboler for Nagoya: de to gyldne rissosdelfiner (Grampus griseus)  på toppen af Nagoya Castle, og Maru-Hachi (Cirkel otte), byens officielle symbol.

Historiske slutplaceringer

Spillere 
Hold opdateret 29. juni 2018.

Referencer

Eksterne henvisninger 
 J.League

Fodboldklubber i Japan
Stronghold Crusader II

Stronghold Crusader II er et real-time strategi videospil, som er udviklet og udgivet af Firefly Studios. Det blev udgivet den 23. september 2014. Det er efterfølgeren til deres 2002 titel Stronghold: Crusader, der er også det nyeste spil i Stronghold serien. Spillet er tilgængeligt på Steam, getGames.com, The Humble Store og Amazon.

Gameplay 
Spillet var det første Stronghold Crusader spil til at bruge 3D grafik. Spillet tog mange af soldatene med fra Stronghold Crusader, dog tilføjede de også nye soldater som fx healer, whirling Dervish og nogle andre. Der er også en helt ny multiplayer mode hvor to spiller tager kontrol over det samme slot, hvor du deler soldater og ressourcer.

Udvidelser 
Stronghold Crusader 2 har 6 udvidelser til spillet:

 Delivering Justice mini-campaign
 Freedom Fighters mini-campaign
 The Princess and The Pig
 The Emperor and The Hermit
 The Templar and The Duke
 The Jackal and The Khan

Computerspil
Strategispil
Assassin's Creed Origins

Assassin's Creed Origins er et action-adventure open world spil, som er udviklet af Ubisoft Montreal og udgivet Ubisoft. Det er det tiende spil i Assassin's Creed serien. Spilet forgår 49-47 før Kristi fødsel i Egypten. Spillet er udgivet på Microsoft Windows, PlayStation 4 og Xbox One.

Gameplay 
Assassin's Creed Origins er et action-adventure stealth spil spillet fra et tredjepersonsperspektiv . Spillere gennemfører quests-lineære scenarier med faste mål-at gå videre gennem historien, optjene erfarings point og erhverve nye færdigheder. Uden for missionere kan spilleren frit omgå det åbne verdens miljø til fods, hest, kamel, heste-køretøjer eller båd for at udforske steder, udfylde valgfrie side missioner og låse op for våben og udstyr.

Plot 
Spilleren tager rolen som Medjaien Bayek og hans kone Aya, hvor de skal beskytte folket af det ptolemeiske kongeriget og samtidlig leder de efter morden af deres søn. Pharaohen Ptolemy XIII som kæmper for at holde fast på magten, mens han har ambitioner om at udvide sit kongerige, samtdig prøver hans søster Cleopatra at få fat i magten fra sin bror. Samtidig bliver den romerske republik mere og mere involveret i borger krigen mellem Ptolemy og Cleopatra. I mens man føgler Aya og Bayak ser man hvordan "broderskabet" blev skabt.

kilder

Eksterne henvisninger 
 

Origins
Computerspil fra 2017
Ubisoft-spil
Windows-spil
PlayStation 4-spil
Xbox One-spil
Hiroshima-præfekturet

(広島県, Hiroshima-ken) er et japansk præfektur beliggende i regionen Chūgoku på den vestlige del af Japans hovedø Honshū. Det har et areal på og et befolkningstal på  indbyggere. Det administrative centrum er byen Hiroshima.

Noter

Eksterne henvisninger 
  

Japans præfekturer
Kurt Flemming

Kurt Flemming (født 21. september 1952 i Egebjerg) er en dansk artist, som  siden 1997 har optrådt som Pjerrot på Dyrehavsbakken.

Flemming gik på Kirkeby Skole på Sydfyn. Her opsatte han både teaterforestillinger og trylleshows, på trods af hans dysleksi.

Efter folkeskolen fik Flemming en praktikplads som mekaniker, og efter fire år modtog han sit svendebrev. Dette smed han dog blot 20 minutter senere i kakkelovnen, da han ikke ville være mekaniker. Herefter gik han både på Vejle Idrætshøjskole, tjente i civilforsvaret, fik en HF-eksamen samt studerede idræt og biologi på Odense Universitet.

Efter hans studier, rejste Flemming med Cirkus Krone i fem år, hvorefter han begyndte at lave sine egne shows. På vejen underviste han blandt andet på skoler, når der var emneuge med cirkus som tema. En af dem var Vandel Efterskole, hvor han mødte 16-årige Sanne, som han beskrev som "forrykt dygtig til at trylle”.

Sanne takkede ja til at rejse på turné med Flemming, og de næste fire år indtog de scenen sammen. Fire år senere friede Sanne til Flemming, og tre uger senere var de gift - ni måneder senere kom datteren Sine til verden. I dag lever Sine af at være bugtaler, og har to børn - den ene, Nico, begyndte som 5-årig at optræde med sin bedstefar som “mini-Pjerrot”.

Flemming fik job som Pjerrot i Tivoliland i Aalborg, hvor han beskrev sin optræden som “jammerlig dårlig”. Dog blev han i 1997 headhunted af Dyrehavsbakken til at være deres nye Pjerrot, hvor han har arbejdet indtil 2019, sidste forestilling var 22. december 2019.

Den 10. oktober 2001 døde Flemmings kone, Sanne, af hjernekræft. 

Flemming bor i Helsinge.

Referencer

Eksterne henvisninger 
 "Jeg spiller ikke Pjerrot, jeg er Pjerrot" på bt.dk

Klovner
Dyrehavsbakken
Scheels Hospital

Scheels Hospital er en fredet bygning over for kirken i Herfølge i  Køge Kommune på Østsjælland. 

Godsejer Christen Skeel på Vallø Slot (1603- 1659)  bestemte i 1641, at der i Herfølge skulle oprettes en skole og et "hospital" for godsets undergivne. Det lå  gennem tiden i forskellige bygninger omkring kirken i Herfølge.  den nuværende bygning blev opført i 1720'erne og fungerede som skiftevis hospital, fattighus, lemmestiftelse, fattiggård og plejehjem til 1979, hvor det blev omdannet til boliger.

Kilder og henvisninger

Herfølge
Nedlagte hospitaler i Danmark
Fredede bygninger, konstruktioner og anlæg i Køge Kommune
Centervagten

Paul Blart: Mall Cop er en amerikansk komediefilm fra 2009, instrueret Steve Carr. Filmen blev udgivet i USA den 16. januar 2009 og distribueret af Columbia Pictures. En efterfølger, Paul Blart: Mall Cop 2, blev udgivet i USA den 17. april 2015.

Handling 

Paul Blart (Kevin James) er bosat i New Jersey sammen med sin datter, Maya og ældre mor, Margaret. Han håber at blive en del af politiet, men lider af hypoglykemi. Blart er sikkerhedsvagt ved et indkøbscenter, hvor han patruljer centeret på en Segway, og oplærer Veck Simms (Keir O'Donnell), som ny vagt. Natten før Black Friday planlægger nogle forbrydere at røve indkøbscenteret. De tager flere ansatte og kunder som gidsel. Simms bliver afsløret som bandens leder – hans job som sikkerhedsvagt var for at samle information fra centeret.

Røverne holder gidslerne for at forhindre at politiet stormer stedet, og de placerer bevægelses-censorer overalt i tilfælde af at nogen prøver at komme ind. Blart snakker med SWAT-lederen James Kent (Bobby Cannavale) som beder Blart komme væk og lade politiet håndtere situationen. Men Blart opdager en kvindelig ansat, Amy Anderson – som han har romantiske følelser for – blandt gidslerne, og vil redde henne. Han opdager at røverne har nedskrevet flere kreditkort-koder, og han indser at deres egentlige plan er at røve en bank ved indkøbscenteret.

Blart arresterer alle røvere, bortset fra Simms som kidnapper Anderson og Maya og stikker af. Blart følger efter dem til en lufthavn, hvor Simms prøver at flygte til Cayman Islands. James Kent dukker op og afslører at han står i ledtog med røverne. Før Kent når at skyde Blart, kommer en anden vagt og skyder Kent i armen. Røverne bliver arresteret. Blart og Anderson gifter sig i indkøbscenteret, stående på hver sin Segway.

Medvirkende 
 Kevin James - Paul Blart
 Jayma Mays - Amy Anderson
 Keir O'Donnell - Veck Simms
 Bobby Cannavale - James Kent
 Adam Ferrara - Sergeant Howard
 Erick Avari - Vijay
 Shirley Knight - Margaret Blart
 Raini Rodriguez - Maya Blart
 Allen Covert - Sikkerhedsvagt
 Bas Rutten - Instruktør
 Gary Valentine - Karaokesanger

Eksterne henvisninger 
 

Amerikanske film fra 2009
Komediefilm fra USA
Steve Carr

Steve Carr er en amerikansk filminstruktør, musikvideo instruktør og filmproducer.

Karriere 
Kort tid efter sin eksamen fra SVA, overbeviste CarrRussell Simmons om at lade ham designe alle albumomslag på Def Jam Records. Carr begyndte at instruere musikvideoer, herunder Jay-Z's Hard Knock Life (Ghetto-Anthem).

Efter at have instrueret en række musikvideoer, ansatte Ice Cube, Carr til at instruere efterfølgeren til sin film Friday. Komediefilmen Next Friday, var Carr's første spillefilm. Han instruerede efterfølgende filmene Dr. Dolittle 2, Daddy Day Care, Are We Done Yet?, Rebound, og Centervagten. Han har også instrueret et segment i Filmens 43 og produceret tv-filmen Santa Baby fra 2016 med Jenny McCarthy, dens efterfølger Santa Baby 2: Christmas Maybe, og var på et tidspunkt hyret til at instruere National Security med Martin Lawrence og Steve Zahn i hovedrollerne.

Henvisninger

Eksterne henvisninger 
 

Filmproducere fra USA
Musikvideoinstruktører fra USA
Steve Zahn

Steven James «Steve» Zahn (født 13. november 1967 i Marshall i Minnesota i USA) er en amerikansk komiker og skuespiller fra både film og på teaterscenen. Han var medvirkende i den animerede animationsfilm Lille kylling fra 2005.
Efter at have gået et år på Gustavus Adolphus College kom han ind på American Repertory Theater i Cambridge i Massachusetts, hvor han gik i to år. Han bosatte sig i New York hvor han arbejdede med utallige teaterproduktioner. Han slog igennem i stykket Sophistry, hvor Ben Stiller så han og tilbød ham en rolle i filmen Reality Bites fra 1994.

Zahn er en tæt ven af skuespillerkollegaen Tom Everett Scott som han spillede sammen med i filmen That Thing You Do og han var Scotts forlover til hans brylluppet.

Eksterne henvisninger 

 

Filmskuespillere fra USA
Komikere fra USA